🚹 🚹 🚹

**Nova ranjivost**

Neke natuknice modernog doba mogu biti *otvorenost* i *mnogostranost****.*** Te reči imaju pozitivno značenje, ali spoljni izgled može varati. Tipičan rezultat otvorenosti je nejasan identitet. Sve više ljudi je nesigurno u koga u stvari gledaju kada izjutra gledaju sebe u ogledalu. U doba globalnog, nacionalno nije više ono što je nekada bilo; za mnoge je nacionalni identitet irelevantan i zastareo način govorenja o sebi. Pol je koliko-toliko čvrst, ali niko više ne zna šta to znači biti muškarac i žena - te uloge se menjaju brže nego što uspevamo da ih pratimo. Čak ni starost nije više objektivno merilo onoga šta je neko sada, u vremenu kada oglasi za poznanstva mogu da počnu formulacijom "Mladić, 40 godina". Sindikalni pokret i političke stranke su tokom svega nekoliko godina postale neke daleke institucije, koje možda mogu da učine nešto za mene, ali koje ne mogu da mi pruže bezbedan dom. Lansiraju se novi pojmovi zajedništva kao što su gradski identitet, "nomadski identitet", globalni identitet i ko zna šta još. Nije nužno sećati ih se. Te robne marke su podjednako prolazne kao i fenomeni koje označavaju.

Novo doba i oslobađa i frustrira, i fascinira i užasava. Ono stvara nove oblike ***ranjivosti****.*Globalno integrisane mreže sadrže sve, od kompjuterskih virusa do uputstava za sintetičl droge; ubistveno oružje i destruktivne misli teku slobodnije nego ikada ranije, razmnožavaju se i dobijaju nesagledive posledice. Ako kompjuterski sistemi otkažu, bespomoćno ćemo se batrgati u mreži; nije naime sve baš tako jednostavno da se prosto možemo vratiti nazad guščijem peru i sve će biti kao i pre. Ovo vreme je označeno jednom novom *politikom* gde odnosi između globalnih i lokalnih snaga, između korena i impulsa, između tradicionalne kulture i multietničke svakodnevice sastavljaju dnevni red koji se ne uklapa u stare sheme. On za mnoge ljude predstavlja jednu novu ličnu situaciju, koja iz dana u dan može biti nanovo definisana, ljude kojima nedostaju stabilnost i predvidljivost, i koji su istovremeno i slobodni da biraju i prinuđeni da biraju. A naše vreme, i to ne u najmanjoj meri, stvara i trajnu, iscrpljujuću bujicu informacija, koja je, koliko bogata mogućnostima, toliko i siromašna unutarnjom povezanošću.

… Granična vrednost savremenog primaoca je opadajuća, vremenom mu je potrebno sve više i on postaje *blaziran*.

Tomas Hilan Eriksen, Tiranija trenutka, Beograd, Biblioteka XX vek, 2003, str. 42-43, 155.

🚹 🚹 🚹

**Usamljenost**

Ipak, sve ovo prati neizbežni rizik da se čovek - koji je putem galaktičke mreže u prisnom kontaktu sa celim svetom – oseća usamljenim. Pravi problem elektronske zajednice je usamljenost.

Umberto Eko, Od interneta do Gutenberga, Art 32, br. 15, str. 46,

<http://sasa.radojcic.org/wp-content/uploads/2009/11/art032-15.pdf>

🚹 🚹 🚹

**Rastrzanost**

Pre nego što čovek sedne da uradi nešto što je važno, uvek ima nešto što se mora uraditi pre toga.

Tomas Hilan Eriksen, Tiranija trenutka, Beograd, Biblioteka XX vek, 2003, str. 159.

🚹 🚹 🚹

**Alijenacija**

Alijenirani pojedinac ili grupa nisu samo oni koji su na margini, koji su podvrgnuti snagama ili liseni uticaja, nego oni koji gube identitet kao licnost, koji su odredjeni samo ulogom koju imaju u sistemu razmene i organizacija; potrosac koga poticu reklama i kredit da zrtvuje svoju ekonomsku sigurnost kupovanjem dobara cije se sirenje opravdava vise interesom proizvodjaca nego zadovoljenjem primarnih potreba; radnik podredjen organizacionim sistemima cija globalna delotvornost ne iskljucuje da imaju u najvisem stepenu plemenitu ljudsku vrednost.

Vladan Pavlović, Masovna komunikacija i masovna kultura, <http://www.scribd.com/doc/26277717/Masovna-Komunikacija-i-Masovna-Kultura>

🚹 🚹 🚹

**Kult mladosti**

Sedmogodišnjacima se natura jako seksualizirana pop muzika i pritisak mode koji pripadaju pubertetu, a ljudi u četrdesetim istovremeno čuju sa skoro svih strana da je lepo ako ostanu mladi i kul još neko vreme, možda da malo doteraju izgled zatezanjem kože na licu, transplantacijom kose ili malim isisavanjem masnog tkiva, i inače se pobrinu da se ne zaustave i okoštaju u svom vođenju života. I onda nastavljaju da budu nesigurni u svoj identitet još neko vreme, i postaju zahvalne žrtve za sve vrste marketinga proizvoda koji obezbeđuju različite stilove života.

Jedna kultura koja ne poštuje sazrevanje i starenje, nema nikakvu predstavu o tome odakle dolazi, pa zato ne može ni da nasluti kamo ide…

Omladinska kultura stvara zbrku kategorija i u porodici i drugde. Kada se i kćerka od osam godina i otac od 42 godine smatraju mladim, nije lako uspostaviti podelu uloga koja uliva sigurnost. Pedesetih godina majke su i dalje nosile mantile i tašne, a očevi kaput, šešir i mašnu. Tada nije bilo nikakve sumnje ko je složio a ko još nije složio svoje lego kockice u gotovu građevinu. Kult mladosti su stvorile sve brže kulturne promene (treba se pobrinuti da ne okoštaš, onda si propao - sekundarno: prošlost, šta će nam ona kog vraga?), taj kult odgovara kao rukavica ruci novoj privredi, on ima negativne posledice po porodični život, a onaj ko po pravilu biva okrivljen, jesu reklame i popularna kultura.

Tomas Hilan Eriksen, Tiranija trenutka, Beograd, Biblioteka XX vek, 2003, str. 177-178.